open-index/open-wikipedia-markdown huggingface dataset:
Akira Kugimachi

**Akira Kugimachi** (født 31. oktober 1968 i Yokohama i Japan) er en moderne japansk maler bosatt i Paris i Frankrike. 

Kugimachi bodde fra han var tre år gammel til han var åtte år gammel i Belgia, der han ofte ble tatt med av moren til kunstutstillinger og kirker, noe som vekket hans interesse for kunst. Etter endt videregående skole tok han opptakseksamen i grafisk kunst på et kunstakademi, men klarte ikke å komme inn. Neste år tok han opptakseksamen i nihonga, den typisk japanske malerkunsten, og ble tatt opp denne gangen. 

Kugimachis malerier er i hovedsak av himmel og hav, lys og skygger. Han bruker ofte materialer som er typiske for nihonga.

## Studier
* 1989–1995: Tama Kunstakademi, Tokyo, Japan
* 1995–1996: Kunstakademiet i Marseille, Frankrike
* 1996–1999: Magistergrad ved Universitetet Paris-VIII i Saint-Denis, Frankrike
* 2000–2004: Utenlandsstipend fra det japanske Kulturdirektoratet, for å bo og arbeide i Paris, Frankrike.

## Utstillinger
I tillegg til deltagelse i mange gruppeutstillinger i Japan og i Frankrike, har Kugimachi også blant andre hatt følgende soloutstillinger:
* 1993: Tokyo, Japan
* 1995: Tokyo, Japan
* 1996: Paris, Frankrike
* 2003: Tokyo, Japan (2 steder)
* 2006: Tokyo, Osaka, Yokohama, Paris
* 2007: Fukuyama, Japan og Numazu, Japan
* 2008: Okayama, Japan
* 2010: Mitsukoshi Nihonbashi Art Gallery, Tokyo
* 2013: Mitsukoshi Nihonbashi Art Gallery,Tokyo
* 2014: Tenmaya Hacchobori Art Gallery, Hiroshima
*2014: Shibuya Tokyu Art Gallery, Tokyo
*2014: Miyakomesse, Kyoto
*2015: Tokyo Bijutsu Club, Tokyo
*2017: Whitestone Gallery, Taipei, Taiwan
*2017: Nihonbashi Mitsukoshi, Tokyo
*2017: Villa 88, Bordeaux, Frankrike (inkluderer hans første videokunstverk «Erewho»)

## Priser
* 1993: Takifuji-prisen
## Referanser

## Eksterne lenker
*
André Villa

**André Visdal Villa** (født 1982) er en norsk tidligere profesjonell FMX-utøver.

Villa har deltatt på toppnivå både i VM, Redbull X-Figthers og X-Games og har igjennom flere ti-år vært det som må kunne anses å være Norges beste Freestyle Motocross utøver og ble proff allerede i 2004. Han ble i tidlig alder introdusert til motorsporten via familie. Villa navnet har også tidligere vært godt kjent i Europa i forbindelse med konvensjonell Motocross. I god tid før skolealder var Villa alt utprøvd på motorsykkelen. Dette ble starten på noe som skulle ta Villa på en reise igjennom Europa og senere også resten av verden. Villa ble ofte kalt "The Spaniard from Norway" i Freestyle miljø. Dette etter at han bosatte seg i Spania for å optimalisere treningsforhold og treningstid i jakten på å bli best i sin idrett. Han bygde i den forbindelse en av verdens største FMX parker i Spania. Freestyle Motocross var på tur opp, og Villa ble etterhvert en av de man kunne regne med i frontlinjen - gjerne kjent for sin unike stil, lange kropp og enorme triks. 

Villa har siden 2010 vært en del av Monster Energy. Noe som har vist seg å være et fruktbart samarbeid og har gitt Villa mulighet til å fortsatt kjøre Freestyle Motocross i en alder av 40 år. Til tross for å ha vært i sporten i en årrekke holder han fortsatt svært høyt nivå. Han er per i dag også en del av Peugeot Norge. 

Selv om han har sluttet med konkurranser på elitenivå kjører han aktivt. Villa både kjører og arrangerer ekstremsportsarrangement. Villa FMX Show er et varemerke han selv har utviklet, og har hatt Freestyle Motocross show også utenfor Norge. i 2019 var Villa ansvarlig for alt MotoX relatert under X-Games Norway på Telenor Arena. 

Villa er i dag samboer med Rachel Nordtømme, og bor i Trondheim, Trøndelag. De har to barn sammen. 

**For å nevne noen av hans meritter :**

2014

**3.plass** X-Games Los Angeles 2014

2013

**1.plass** X-Pilots Aguascalientes, Mexico

**2.plass** X-Pilots Guadalajara, Mexico

**2.plass** X-Games Brasil

2011

**2.plass** Red Bull X-Fighters Roma

**2.plass** Red Bull X-Fighters Dubai

**3.plass** Red Bull X-Fighters Brasilia

2010

**2.plass** sammenlagt **Red Bull X-Fighter series**

Villa har jobbet seg tilbake etter flere større skader, og den 8. september 2008 brakk han begge bena i leggen tvers av da han måtte kaste seg av motorsykkelen under et hopp i en konkurranse i Polen. 

Så den 4. august 2011 brakk han lårbenet under trening, også dette i Polen.

Hans personlige trener var Errol Francis. Villa er bosatt i Trondheim, men har tidligere bodd i Torrevieja, Spania samt Vågå, Norge. Han er 1,87 meter høy og veier 90 kilogram.

## Referanser


## Eksterne lenker
* 
*
Kameraten

***Kameraten*** er et kommunistisk magasin som produseres og distribueres av Ungkommunistene i Norge (**UngKom**). Den første utgaven kom i juni 2008, og magasinet utgis nå fire ganger i året. UngKom bruker den både som organ for organisasjonen og for menings- og debattstoff.

## Eksterne lenker
* Hjemmesiden til Ungkommunistene i Norge og kontaktside for Kameraten
Niklas Sandberg (svensk fotballspiller)

:*For den norske fotballspilleren, se [[Niklas Sandberg (1995)]]*

**Niklas Sandberg** er en svensk tidligere fotballspiller med kamper for Stabæk og FK Haugesund. Han var midtstopper og defensiv midtbane og spilte også for bl.a. AIK og Helsingborg.

Sandberg fikk to landskamper for  i 2007.

## Referanser


## Eksterne lenker
* 
* Stabæk fotball om Niklas Sandberg
Baodai-broen

**Baodai-broen** (kinesisk: 宝带桥, pinyin: *Baodai qiao*, «Det kostelige beltes bro») er en gammel steinbro i byen Suzhou i provinsen Jiangsu i Kina. Den var opprinnelig en veibro, men benyttes i moderne tid kun som fotgjengerbro. Total lengde er på 316,8 meter, bredden er fire meter og antall bruspenn 53. Den ble bygd i året 806, under Tang-dynastiet. 
 
I 2001 ble den oppført på Folkerepublikken Kinas liste over minnesmerker.  

## Eksterne lenker
* Baodai (Precious Belt) Bridge 
* Baodaibroen
* Baodai qiao (kinesisk) fra Baidu Baike
Norwich jernbanestasjon

**Norwich jernbanestasjon** (engelsk: *Norwich railway station*), forkortet **NRW**, er en jernbanestasjon i Norwich i grevskapet Norfolk øst i England. Stasjonen er endestasjonen på Great Eastern Main Line fra Liverpool Street stasjon. Den er også siste stasjon på linjene fra Ely, Sheringham, Great Yarmouth og Lowestoft. 

## Historie
Det fantes en gang tre jernbanestasjoner med navnet *Norwich*: *Norwich Thorphe*, det nåværende stasjonen som ble omdøpt *Norwich*; *Norwich Victoria*, som var stasjonen hvor tog fra London kom til, og senere godsstasjon; og *Norwich City* som var endestasjonen for Midland and Great Northern Joint Railway-linjen fra tettstadet Melton Constable. *Norwich Victoria* og *Norwich City* ble nadlagt, og tilbake stod en stasjon: *Norwich jernbanestasjon*. 

Da stasjonen stengte en kort stund på grunn av rehabilitering av strømnettet i 1986, ble Trowse jernbanestasjon, en nedlagt forstadsstasjon, gjenåpnet som erstatning for Norwich jernbanestasjon. Den stengte igjen da Norwich gjenåpnet. 

|}

## Eksterne lenker
* National Rail Enquiries om Norwich jernbanestasjon
Lassie n the Lads

**Lassie n the Lads** var en norsk musikkgruppe stiftet i 1997 i Stjørdal. Gruppa spilte musikk som best kan karakteriseres som irskinspirert folkrock og har blant annet spilt på Sommerfestivalen i Selbu samt Skagen Festival og Tunø Festival i Danmark.
Gruppa lanserte sitt eneste album, *[[Storyteller (album)|Storyteller]]*, i 2008. I 2009 ble bandet oppløst.
Bandet hadde en gjenforeningskonsert i 2017 i Stjørdal. Denne fant sted i en for anledningen utsolgt storsal i Kimen Kulturhus.

## Medlemmer

* Øystein Berntsen: Vokal
* Ann Helen Stamnsve: Fiolin
* Kay Jonny Kristiansen: Gitar
* Per Ivar Moum: Bass
* Kjartan Klingen: Trommer

## Diskografi

;Album
* *[[Storyteller (album)|Storyteller]]* (2008)
;Singler
* *Hallo! Det e' live!* (2002)
* *Storytellers* (2005)
* *Life is Great* (2006)
* *The Storyteller* (2008)
;Deltar på
* Norsk Rekord: *[[Keep the Dream Alive]]* (2008)

## Eksterne lenker
*
Pekingkjøkkenet

**Pekingkjøkkenet** (kinesisk: 京菜, *jingcai*) er et av Kinas ti store kjøkken. Gitt Beijings status som hovedstad gjennom århundrer, kom impulser også hva gjaldt matstellet fra alle deler av Det kinesiske rike.

Den kinesiske mattradisjon som har hatt størst innflytelse, er klart den fra den nærliggende kystprovinsen Shandong. Men det har mottatt impulser også fra blant annet mongoler og mandsjuer. Den har også elementer fra det keiserlige kjøkken.

Pekingkjøkkenet har så i sin tur hatt innflytelse rundt om, som især på liaoningkjøkkenet og det kinesiske aristokratiske kjøkken rundt om.

En særlig kjent rett er pekingand.

Xi gua lao (vannmelongelé) er en annen tradisjonell rett.
Gibraltars geografi

**[[Gibraltar]]** dekker et areal på 6,843&nbsp;km², og har en 1,2&nbsp;km lang grense mot Spania. På den spanske siden av grensen ligger byen La Línea de la Concepción en liten by i Cádizprovinsen. Kystlinjen er 12&nbsp;km lang og består av to kyster (sider), i øst ligger bosetningene Sandy Bay og Catalan Bay, i vest ligger hovedbyen hvor størstedelen av befolkningen bor.

Siden Gibraltar ikke har nevneverdige naturressurser og få kilder til ferskvann brukte de inntil nylig store betongtanker for å fange opp regnvann til drikkevann. Det finnes riktignok et par kilder i nord, men drikkevannsforsyningen må suppleres av to avsaltingsanlegg.

Gibraltar er et av de tettest befolkede territorier i verden, med en befolkningstetthet på rundt 4&nbsp;290 innbyggere per km².

## Flora og fauna

Over 500 forskjellige arter av blomsterplanter vokser på Gibraltar. En av dem, *Gibraltar candytuft* (*[[Iberis gibraltarica]]*), er endemisk til området. Av trærne som vokser vilt her, er oliven og furu de vanligste.

Mesteparten av det øvre området er dekket av et naturreservat, som er hjem for 230 Gibraltarmagoter, de eneste viltlevende apene i Europa. Disse besøker av og til også byområdene. Nylige genetiske studier og historiske dokumenter antyder at de også befant seg på Gibraltar før området ble tatt av britene. En overtro lik den rundt ravnene i Tower of London sier at dersom apene noen gang forlater Gibraltar vil britene også gjøre det. Andre pattedyr på øya er kaniner, rødrever og flaggermus. Delfiner og hvaler er et vanlig syn i Gibraltarbukta. Trekkfugler er veldig vanlige.

## Klima
Gibraltar har middelhavsklima med milde vintre og varme somre. Det er to dominerende vinder, en østlig vind kjent som *[[Viento de Levante|Levante]]* som kommer fra Sahara og bringer fuktig vær og varmere havvann, og *Ponientevinden* fra vest som bringer med seg friskere luft og kaldere vann.


Fil:Rock_of_Gibraltar_northwest.jpg|Byområdet på vestsiden.
Fil:Gibraltar-NLT Landsat7.jpg|Satellittbilde av Gibraltarbukta (NASA).
Fil:Top of the Rock of Gibraltar.jpg|Panoramautsikt nordover fra *Rock of Gibraltar* 
Fil:Gibraltar_aerial_view.jpg|Gibraltar sett fra luften.


## Eksterne lenker
Johan Asplund

**Johan Asplund** (1937–2018) var en framstående svensk sosiolog, sosialpsykolog og oversetter, som blant annet interesserte seg for sosial interaksjon og etnometodologi. Han var professor emeritus ved Lunds universitet, og æresmedlem i Svenska Deckarakademin.

Han skrev blant annet *Om undran inför samhället*, med nøkkelbegrepet *[[aspektseende]]*. To andre av hans mest leste bøker er *Det sociala livets elementära former* (1987), der han analyserte store deler av den klassiske sosialpsykologiske forskningen med dets eksperiment, og lanserte sin overgripende teori at mennesker generelt er *[[sosialt responsiv]]*, og *Essä om [[Gemeinschaft och Gesellschaft]]* (1991), der han forklarer og diskuterer disse begrepene, som er skapt av den tyske sosiologen Ferdinand Tönnies.

## Bibliografi

* *Om mättnadsprocesser* 1967
* *Sociala egenskapsrymder* 1968
* *Om undran inför samhället* 1970
* *Om attitydbegreppets teoretiska status* 1971
* *En mycket fri tolkning av några teser i George Lukács historia och klassmedvetande* 1971
* *Inledning till strukturalismen* 1973
* *Bertillon och Holmes *1976
* *Teorier om framtiden* 1979
* *Socialpsykologiska studier* 1980
* *Tid, rum, individ och kollektiv* 1983
* *Ett ostämt piano är hemskt* 1984
* *Om hälsningsceremonier, mikromakt och asocial pratsamhet* 1987
* *Det sociala livets elementära former* 1987
* *Rivaler och syndabockar* 1989
* *Essä om [[Gemeinschaft och Gesellschaft]]* 1991 (om Ferdinand Tönnies' begrepp)
* *Storstäderna och det forteanska livet* 1992
* *Avhandlingens språkdräkt* 2002
* *Genom huvudet* 2002
* *Hur låter åskan?* 2003
* *Angående Raymond Chandler* 2004
* *Munnens socialitet och andra essäer* 2006

## Priser og utmerkelser
*  – John Landquists pris 
*  – Kellgrenpriset 
*  – Läkerols kulturpris

## Referanser


## Eksterne lenker

* Funderinger over noen av Johan Asplunds bøkker
Diego Sinagra

**Diego Sinagra** (Også kjent som **Diego Maradona jr.**) (født 20. september 1986 i Napoli) er en italiensk sandfotballspiller. Han er sønn av den argentinske fotballspilleren  Diego Maradona samt stjerne på Italias lag i verdensmesterskapet i sandfotball i 2008.

## Meritter
* 14 år gammel ble Sinagra tatt ut på Italias U17-landslag i fotball
* Etter å ha spilt for Serie B-klubben Genoa CFC i 2005, 19 år gammel, endte han opp i italiensk femtedivisjon. Der var han en del av en realityserie omkring fotballaget, og han var med på å rykke opp til Serie D. Han scoret dessuten noen mål.
* Etter flere år i lavere divisjoner underskrev Sinagra i 2008 for sandfotballaget A.S.D.
* Han spiller på Italias landslag i sandfotball

## Referanser


## Eksterne lenker
*
Formel 1-sesongen 1950

**Formel 1-sesongen 1950** var den første sesongen i FIAs Formel 1-verdensmesterskap. Det startet 13. mai 1950 på Silverstone, og ble avsluttet 3. september på Monza. Mesterskapet bestod av syv løp. Seks av løpene ble kjørt i Europa, og ett i USA. Dette var Indianapolis 500, som ble kjørt etter AAA-regler. Mesterskapet ble vunnet av italieneren Nino Farina i Alfa Romeo.

En rekke andre Formel 1-løp, som ikke talte med i mesterskapet, ble også kjørt.

## Oppsummering av sesongen
Sesongen ble dominert av Alfa Romeo med deres kompressorladede 158, en godt utviklet førkrigsdesign som vant alle seks løpene i Europa. Førermesterskapet sto derfor mellom Alfa Romeo-førerne Giuseppe Farina og Juan Manuel Fangio. Ved sesongslutt sto begge med tre seiere hver, men Farina hadde i tillegg en fjerdeplass fra løpet i Belgia og ble dermed historiens første Formel 1-verdensmester. 

I de seks løpene i Europa deltok alt 14 team (4 fabrikkteam og 10 uavhengige), foruten en rekke privat påmeldte biler. Chassis, motor og bilnumre varierte fra løp til løp. I Indianapolis 500 deltok bare amerikanske team, konstruktører og førere. Den eneste amerikanske føreren i de europeiske løpene var Harry Schell.

Formel 1-reglene i debutsesongen spesifiserte motorer på 1,5 liter med kompressorlading eller 4,5 liter uten kompressorlading. Det var ingen begrensninger på antall sylindre og heller ikke på bilens vekt. 

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1950. Lista omfatter ikke de som bare deltok i Indianapolis 500.

## Sluttresultat førermesterskapet 1950
Poeng ble gitt til de første fem plassene med henholdsvis 8, 6, 4, 3 og 2 poeng. 1 poeng ble gitt for raskeste runde. Poeng for delt kjøring ble delt likt mellom førerne, uansett hvor mange runder hver av dem hadde kjørt. Kun de fire beste av de åtte løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.

**Noter til tabellen:**
*  - Plasseringer delt mellom førere som delte bil.
*  Raskeste runde (1 poeng)

## Resultater fra løp utenom verdensmesterskapet
Øvrige Formel 1-løp i 1950, som ikke inngikk i verdensmesterskapet.

## Referanser


## Eksterne lenker
*
Jakutisk laika

**Yakutian laika** (Якутская лайка) (FCI #365) er en mellomstor spisshund av typen nordiske sledehunder.

## Opprinnelse og alder

Yakutian laika er en svært gammel hund som har blitt avlet av urfolk i den enormt store republikken Sakha (tidligere kjent som Jakutia) i det nordøstre Sibir i Russland, der den har lange tradisjoner som både sledehund og jakthund, selv om egenskapene som sledehund har vært de primære. Arkeologiske beviser bekrefter at folk i disse områdene har brukt hunder til transportoppdrag og jakt i omkring .

Den første referansen man har om hunder i denne regionen av Russland er fra år 1633, mens den første henvisningen til yakutian laikaer hadde overskriften «Hvordan yakuter reiser om vinteren» i boken «Noord en Oost Tartarye» av Nicholas Witsen, publisert i Amsterdam i 1692. Den første beskrivelsen av yakutian laika sto i boken «Geography
of the Russian Empire» (Derpt, 1843), som annonserte at det var en «hund av en spesiell rase». Typen ble også nevnt i statistisk materiale utgitt i St. Petersburg i 1856, som hevdet at det fantes 15 157 aktive sledehunder i Jakutia.

Den første rasestandarden var klar i 1958, og den dannet grunnlag for den nye standarden som ble publisert av RKF i 2005. RKF anerkjente rasen i 2004 og FCI inkluderte den som en midlertidig godkjent rase i 2019. Norsk Polarhundklubb informerer om at de første hundene av denne hunderasen ble importert til Norge i 2017, hvoretter det første valpekullet ble født her året etter. Polarhundklubben organiserer ellers også hunderasene grønlandshund, samojedhund og kanadisk eskimohund.

## Utseende, anatomi og fysikk
Hannene skal ifølge rasestandarden måle  i skulderhøyde og tispene 53–57 cm, Tispene er bare marginalt mindre enn hannene.

Pelsen er tolags og har tilliggende vann- og snøavisende dekkhår, og tett, isolerende underull. Alle fargekombinasjoner er tillatt, men den kan ikke være ensfarget (unntaket er helhvit). De vanligste fargene er kombinasjoner av sort/hvit, hvit/sort, grå/hvit, hvit/grå og ulvegrå. Hunden kan ha flere farger på øyne.

## Bruksområde
Yakutian laika er en utpreget brukshund med svært gode egenskaper som sledehund, men den har også kvaliteter som jakthund og familiehund. Rasen er aktiv og tåler kulde og snø bedre enn de fleste andre hunderaser. Den kan tåle temperaturer ned mot minus 50 grader celsius, om den tilvennes gradvis. Den er svært hardfør, utholdende og energisk, og dessuten ofte meget flokkorientert. Det siste gjør den også til en utmerket familiehund, men den passer best for aktive mennesker som liker å tilbringe mye tid ute. Rasen har en type pels som er nærmest selvrensende, men den trenger jevnlig gjennombørsting.

## Referanser




## Eksterne lenker
* Norsk Polarhundklubb (offisiell hjemmeside)
*
Tsjekosjøen

**Tsjekosjøen** (russisk: Озеро Чеко) er en liten innsjø  i Krasnojarsk kraj i Russland. Elva Kimtsju (ei sideelv til Tsjunja i Steinete Tunguskas nedbørfelt) renner gjennom sjøen, som er 708 meter lang, 364 meter bred og rundt 50 meter dyp. 

Forskere har spekulert over hvorvidt Tsjekosjøen ble dannet under Tunguska-eksplosjonen 30. juni 1908, som ødela over  taiga i området.
En undersøkelse i 1961 anslo innsjøens alder til å være minst 5000&nbsp;år, basert silt-avleiringer på bunnen av innsjøen. Nyere forskning viser imidlertid at bare en meter eller så av sedimentlaget på innsjøbunnen er «normal innsjø-sedimentering», noe som indikerer en mye yngre innsjø på rundt 100&nbsp;år. Akustiske ekkoundersøkelser av innsjøbunnen gir ytterligere støtte for hypotesen. De viser at innsjøen ligger i en konisk formet senkning, som samsvarer med et nedslagskrater. Dessuten peker innsjøens lengdeakse mot episenteret for Tunguska-eksplosjonen, rundt 7&nbsp;km unna. 
Magnetiske undersøkelser indikerer også et tett objekt, muligens en meterstor steinklump, under sjøens dypeste punkt, som kan være et meteorittfragment.  Forskere fra Universitetet i Bologna har til hensikt å undersøke dette objektet, som ligger 10&nbsp;meter under bunnen av innsjøen, i 2009. 

Imidlertid, Gareth Collins og Phil Bland fra Imperial College i London påpeker at mange av trærne rundt sjøen er eldre enn 100&nbsp;år, hvilket antyder at sjøen ikke kunne vært dannet av et nedslag i 1908.

## Referanser
Ray Davies

**Raymond Douglas Davies** (født 1944 i 6 Denmark Terrace i Fortis Green i London) er en britisk sanger, gitarist og låtskriver. Han er kjent som frontfiguren i bandet The Kinks. Davies har skrevet hits som «You Really Got Me», «Sunny Afternoon», «Dedicated Follower of Fashion» og «Waterloo Sunset».

## Biografi
Etter at The Kinks skilte lag i 1996 har Davies opptrådt som soloartist.
17. mars 2004 ble han av dronning Elizabeth II utnevnt til Commander of the British Empire. Davies har også spilt i, regissert og produsert show for teater og fjernsyn. Han var ett av hovednavnene på Notodden Blues Festival, hvor han spilte 2. august 2008. Høsten 2008 var det premiere på musikalen *Come Dancing*, som Davies både skrev og deltok i.

Ray Davies er eldre bror av gitaristen Dave Davies (født 3. februar 1947), som også var medlem av The Kinks.

Nyttårsaften 2016 ble Davies utnevnt til Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn.

## Diskografi
**Soloalbum**
* 1985: *Return to Waterloo* (film og soundtrack)
* 1998; *The Storyteller* (hovedsakelig live)
* 2006: *Other People's Lives*
* 2007: *Working Man's Café* 
* 2010: *See My Friends*
* 2017: *Americana*
* 2018: *Our Country: Americana Act II*

**Samlingsalbum**
* 2009: *Collected*
* 2012: *Waterloo Sunset — The Very Best of The Kinks and Ray Davies*

**Samarbeidsalbum**
* 2009: *The Kinks Choral Collection* (med Crouch End Festival Chorus)

**Singler skrevet av Ray Davies med plassering på UK Singles Chart topp 100**
* 1965: «This Strange Effect» (utgitt med Dave Berry) (#37)
* 1965: «Something Better Beginning» (utgitt med The Honeycombs) (#39)
* 1966: «A House in the Country» (utgitt med Pretty Things) (#50)
* 1978: «David Watts» (utgitt med The Jam) (#25)
* 1979: «Stop Your Sobbing» (utgitt med The Pretenders) (#34)
* 1981: «I Go To Sleep» (utgitt med The Pretenders) (#7)
* 1988: «All Day and All of the Night» (utgitt med The Stranglers) (#7)
* 1988: «Victoria» (utgitt med The Fall) (#35)
* 1989: «Days» (utgitt med Kirsty MacColl) (12)
* 1997: «Waterloo Sunset» (utgitt med Cathy Dennis) (#11)

## Konserter i Norge
*for konserter sammen med [[The Kinks]], se [[The Kinks#Konserter i Norge]]*

* Rockefeller – 2. mai 2004 
* Grieghallen i Bergen – 2004  
* Torget i Trondheim – oktober 2004  
* Rockefeller – 21. april 2006
* Buktafestivalen, Tromsø – 5. juni 2009  
* Olavshallen i Trondheim – 6. oktober 2009   
* Sentrum Scene, Oslo – 7. oktober 2009  
* Ibsenhuset, Skien – 9. oktober 2009  
* Konserthuset, Stavanger – 10. oktober 2009  
* Grieghallen, Bergen – 11. oktober 2009  

## Bibliografi
* 1999: *Waterloo Sunset Stories*
* 1997: *Waterloo Sunset*
* 1995: *X-Ray – The Unauthorzied Autobiography*
* 2013: *Americana*
 
Ray Davies.JPG|Ray Davies, fotografert som soloartist i 2006. 
Ray Davies 2.jpg|Ray Davies med band. Foto: Lucy Boynton, 11. juni 2005.


## Referanser


## Eksterne lenker
* 
* 
* 
*
Solheimsfjorden

**Solheimsfjorden** er en fjord i Flora kommune i Sogn og Fjordane som ligger på sørsiden av Florø og Florølandet. Fjorden er en fortsettelse av Vassreset, som fjorden av og til blir regnet som en del av. Fjorden strekker seg 7 kilometer østover til starten av Eikefjorden. På sørsiden strekker Høydalsfjorden seg sørøstover. Fjorden har innløp mellom Veidesund i sør og Florø lufthavn i nord.

Mellom Florø og Gaddevåg, som er en del av byen, ligger Gaddevågen på øya Brandsøy, som går nord til Botnafjorden på nordsiden av Florø. På sørsiden av Brandsøy ligger grenda Solheim, som fjorden er oppkalt etter. Mellom Brandsøy og halvøya Klaven går Brandøysundet nord til Klavfjorden. 

På sørsiden av fjorden ligger øyene Stavøy og Ålvora. Øst for Ålvora og sør for Brandøysundet ligger innløpet til Høydalsfjorden, mens Eikefjorden starter like øst for Brandøysundet. 

## Referanser
Vassreset

**Vassreset** er en fjord i Kinn kommune i Vestland på sørsiden av byen Florø. Fjorden er en fortsettelse av Rekstafjorden i vest og strekker seg 6 kilometer østover til der Solheimsfjorden begynner. Vassreset starter sør for Søre Nekkøya og nord for Store Stårøya. På sørsiden ligger holmene Oddane, som markerer den nordlige grensen til Brufjorden. Den østlige grensen går mellom Verdesund og Florø lufthavn.

Noen ganger blir Solheimsfjorden regnet som en del av Vassreset, og inkludert denne fjorden blir lengden 13 kilometer. 

## Referanser
Friidrett under Sommer-OL 2004 – 50 kilometer kappgang menn

**50 km kappgang, menn** i Sommer-OL 2004 ble gjennomført i Athens gater med målgang inne på Athens olympiske stadion den 27. august.

## Medaljører

## Resultater
*Alle resultater angis i timer.minutter.sekunder

## Rekorder
### Verdensrekord
*Denis Nizjegorodov, Russland – 3.35.29 – 13. juni 2004 – Tjeboksary, Russland
### Olympisk rekord
*Vjatjeslav Ivanenko, Sovjetunionen – 3.38.29 – 30. september 1988 – Seoul, Sør-Korea

## Eksterne lenker
* Resultater  på sports-reference.com
Suicide (album)

***Suicide*** er debutalbumet til det amerikanske eksperimentale-punkbandet Suicide, opprinnelig gitt ut i 1977. Albumet blei i 2003 inkludert i musikkavisa Rolling Stones liste over *The 500 Greatest Albums of All Time*.

## Sporliste
#«Ghost Rider» (Rev, Vega) – 2:33
#«Rocket U.S.A.» (Rev, Vega) – 4:17
#«Cheree» (Rev, Vega) – 3:41
#«Johnny» (Rev, Vega) – 2:10
#«Girl» (Rev, Vega) – 4:06
#«Frankie Teardrop» (Rev, Vega) – 10:25
#«Che» (Rev, Vega) – 4:51

## Sporliste på nyutgivelsa fra 2002
### CD 1
#«Ghost Rider» – 2:34
#«Rocket USA» – 4:16
#«Cheree» – 3:42
#«Johnny» – 2:10
#«Girl» – 4:05
#«Frankie Teardrop» – 10:26
#«Che» – 4:52
#«Cheree (remix)» – 3:47
#«I Remember» – 3:11
#«Keep Your Dreams» – 4:48

### CD 2
#«Mr. Ray» – 6:29
#«Las Vegas Man» – 4:23
#«96 Tears» – 3:48
#«Keep Your Dreams» – 3:19
#«I Remember» – 5:11
#«Harlem» – 4:05
#«23 Minutes over Brussels» – 22:56

## Personell
*Alan Vega – vokal
*Martin Rev – keyboard, trommemaskin

## Referanser


## Eksterne lenker
*
Rekstafjorden

**Rekstafjorden** er en fjord i Flora kommune i Sogn og Fjordane ytterst i havgapet, vest for Florø. Fjorden ligger på sørsiden av øyene Kinn og Reksta, som den er oppkalt etter. Sør for fjorden ligger øya Askrova og Brufjorden. Fjorden har innløp i havgapet sør for Kinn og strekker seg 10 kilometer østover til der Vassreset starter. Mellom Kinn og Reksta går Kinnasundet nord til Skorpefjorden på nordsiden av disse øyene. Den østlige grensen til fjorden ligger mellom Søre Nekkøy og Store Stårøy.

## Referanser
Brufjorden

**Brufjorden** er en fjord i Flora kommune i Sogn og Fjordane. Den ligger på nordsiden av Brulandet og øyene Askrova og Svanøy. På sørsiden av Brulandet ligger Stavfjorden. På nordsiden av fjorden ligger Stavøy.

Fjorden strekker seg fra Oddane, en gruppe holmer, i nordvest og 11 kilometer sørøstover, der innløpet til Førdefjorden ligger. På fastlandet i øst ligger grenda Bru, som den er oppkalt etter. Fjorden ligger like sør for Florø på nordsiden av Vassreset som ligger nord for fjorden. 

## Referanser
Stavfjorden (Sunnfjord)

**Stavfjorden** er en fjord langs grensen mellom Askvoll og Flora kommune i Sogn og Fjordane. Den ligger ytterst i havgapet og strekker seg 18 kilometer østover til starten av Førdefjorden. Fjorden ligger på sørsiden av øya Askrova og Svanøy i Brulandet, mens Stavenesodden ligger på sørsiden. Sør for Stavenesodden ligger Stongfjorden, mens Brufjorden ligger nord for Brulandet.

Av bosetninger på sørsiden finner vi brukene Stavestranda og Vågane, et godt stykke inn i fjorden. Her går også Rv 609 langs fjorden. Ved Flokeneset ender Stavfjorden og Førdefjorden fortsetter 37 kilometer østover i landet. 

## Referanser
Petter Rønningen

**Petter Rønningen** (født 11. juni 1939, død 3. mars 2022) var en norsk leder som spesialiserte seg på å arbeide for land som ønsker OL. Av utdannelse hadde han Krigsskolen, Markedshøyskolen og Bankakademiet.

Rønningen vokste opp i Ringebu. Tidligere i karrieren hadde Rønningen blant annet lederstillinger i Forsvaret og i næringslivet. Han var blant avdelingssjef i Denofa-Lilleborg og viseadministrerende direktør i Sparebanken Østlandet.

Rønningen var en av drivkreftene for å få OL til Lillehammer 1994. I gjennomføringsorganisasjonen Lillehammer Olympiske Organisasjonskomite (LOOC) var han viseadminstrerende direktør og operativ leder for gjennomføringen av lekene. Etter lekene fungerte han som styreleder for Lillehammer Olympiapark. Han var også medlem av IOCs evalueringskomitéer for De olympiske leker for vinter-OL 2002, samt sommer-OL 2004 og sommer-OL 2008. Han var i tillegg rådgiver for OL-organisasjoner som Salt Lake City vinter-OL i 2002 og Torinos vinter-OL 2006, og rådgiver for søkerkomiteene for Vancouver 2010, New York 2012 og Sotsji 2014. Fra 12. mai 2008 til 31. desember samme år fungerte han også som administrerende direktør for Tromsø 2018.


Petter Rønningen ble regnet som en av verdens fremste eksperter på OL-arbeid og ble hedret med IOC-ordenen.

Rønningen ble i 1994 utnevnt til ridder av 1. klasse av St. Olavs Orden (1994).

## Referanser


## Eksterne lenker
*  Et hundeliv: Portrett i Nordlys
*
Eikefjorden

**Eikefjorden** er en fjord i Kinn kommune i Vestland innenfor Florø. Fjorden er en fortsettelse av Vassreset og Solheimsfjorden som ligger på sørsiden av Florø og strekker seg omtrent 16 kilometer inn til Eikefjord.

Fjorden har innløp mellom Mækjevika i nord og Neståa i sør. Fjorden blir smalere like etter innløpet og ved Leversundet er den rundt 300 meter bred. Fjorden går først østover før den svinger svakt sørøstover og inn til Kvalvik. Her blir fjorden langt videre og deler seg i to, en del øst til Eikefjord og en del vest til Botnavik. Lengst sørøst i fjorden ligger grendene Orehola og Sunnarvik.

Riksvei 5 går langs hele nordsiden av fjorden mellom Eikefjord og Florø.

## Referanser
Høydalsfjorden

**Høydalsfjorden** er en fjordarm av Solheimsfjorden i Kinn kommune i Vestland.

Fjorden ligger like sør for Florø og strekker seg 13 kilometer sørøstover. Fjorden har to innløp, et mellom Ålvorsundet på vestsiden av Ålvora og et større innløp mellom Ålvora og Neståa. Like innenfor innløpet ligger de to øyene Litle og Store Timberøya og lenger inn i fjorden ligger Hjortøya. Sør for Litle Timberøya ligger Stongasundet mellom øya Stavøy og fastlandet. Sundet går sør til Brufjorden.

Det ligger flere bruk på nordsiden av fjorden som Holmesund og Steinhovden. Sør for Hjortøya ligger Langeneset som strekker seg 2 kilometer nordvestover i fjorden. Helt inne på nordsiden av neset ligger Høydal, som har gitt navn til fjorden. Nord for Høydal smalner fjorden inn og de siste 2,5 kilometrene inn til bunnen av fjorden kalles Osstrupen. 

Fylkesvei 611 går langs sørsiden av fjorden og krysser Osstrupen. På nordsiden av fjorden går fylkesvei 5697.


Fil:Utsyn over Høydalsfjorden mot vest fra Langeneset 2015-09-14 (cropped-distorted panorama) 01.JPG|Utsyn over Høydalsfjorden mot vest, fra Langeneset. Fortegnet panorama. 
Fil:Utsyn over Høydalsfjorden mot øst fra Langeneset 2015-09-14 (cropped-distorted panorama) 02.JPG|Utsyn over Høydalsfjorden mot øst, fra Langeneset. Fortegnet panorama. 
Fil:Osstrupen bru Fylkesveg 542 Flora Norway 2015-09-14 (cropped-distorted panorama) 01.JPG|Fylkesvei 542 går over Osstrupen bru, ei betongbru over Osstrupen, en fjordarm av Høydalsfjorden. Fortegnet panorama. 


## Referanser




## Eksterne lenker
*
Ålesund Symfoniorkester

**Ålesund Symfoniorkester** er et symfoniorkester i Ålesund. Orkesteret ble stiftet 17. oktober 1945 og teller ca. 65 musikere og er et såkalt semiprofesjonelt symfoniorkester, en sammensetning  av profesjonelle musikere fra  Ålesund Strykekvartett, regionsmusikerer tilknyttet flere kulturskoler og Møre-musiker-ordningen, samt musikkstudenter og de beste amatørmusikerne i regionen. Orkesteret holder årlig 11-12 konserter, med fortrinnsvis klassisk orkestermusikk, og har en rekke urfremførelser på samvittigheten.

Orkesteret har i sitt snart 75-årige virke fått samarbeide med noen av de beste musikalske kreftene som finnes i Norge; *[[Edvard Fliflet Bræin]], [[Ernst Glaser|Ernst]] og [[Liv Glaser]], [[Arvid Fladmoe]], [[Karsten Andersen]], [[Øivind Bergh]], [[Robert Levin]], [[Bjarte Engeset]], [[Eivind Aadland]], [[Truls Mørk]], [[Eva Knardahl]], [[Kjell Bækkelund]], [[Henning Kraggerud]], [[Håvard Gimse]], [[Eivind Gullberg Jensen]] m.fl.*

Nåværende leder er Kjerti Tusvik og administrerende leder er Samuel Skrede. Rune Bergmann er musikalsk leder og dirigent for orkesteret. Den stillingen har han hatt siden januar 2004 da han dirigerte nyttårskonsertene med orkesteret.

Ove Kvangarsnes og Sigmund Eikset, begge fra Ålesund Strykekvartett, alternerer som konsertmestere.

## Referanser


## Eksterne lenker
*
DS «Kysten»

**DS «Kysten»** er et kystruteskip bygget ved Trondhjems Mekaniske Værksted som byggenummer 139. Skipet ble levert til Namsos Dampskibsselskap i 1909 og satt i rute mellom Trondheim og Namsos. Ruten hadde 45 anløp og turen tok nesten to døgn.

I 1926 ble båten skadet av et vindkast som kastet den av blokkene mens den lå i dokk. I 1940 og 1944 ble den rekvirert av tyskerne. I 1950 ble den satt inn i den opprinnelige ruten igjen etter omfattende reparasjon og renovering, blant annet ble den forlenget med 14 fot.

I 1964 ble «Kysten» solgt til Tvedestrand og fikk navnet «Askaas». Da Tønsberg feiret 1100-årsjubileum i 1971, ble *A/S Jubileumsskipet* grunnlagt, og «Askaas» ble innkjøpt og omdøpt til «Kysten I» etter en innsamling.

«Kysten» har ligget til reparasjon på Bredalsholmen Dokk og Fartøyvernsenter (Nasjonalt fartøyvernsenter) fra 2003 til 2012 med store rustskader i skroget. Skipet ble slept tilbake til Tønsberg i august 2012 for videre innvendig restaurering ved Tønsberg Kystkultursenter. Den 29. juni 2019 seilte den for første gang med passasjerer etter restaureringen.


File:DS Kysten 1 Tønsberg havn Norway 2015-09-25.jpg|DS «Kysten» i Tønsberg 
File:DS Kysten 1 Tønsberg havn Norway 2015-09-25 infotavle historie.jpg|Informasjonstavle 
File:DS Kysten 1 Tønsberg havn Norway 2015-09-25 infotavle.jpg|Informasjonstavle 
File:DS «Kysten».jpg|«Kysten» utenfor Kaldnes i Tønsberg på jomfruturen etter restaureringen 



File:DS Kysten 1 Tønsberg havn Norway 2015-09-25 cropped distorted panorama.jpg|DS «Kysten» ved brygga i Tønsberg


## Referanser


## Eksterne lenker
* 
* 
*  DS «Kysten» , fra Tønsberg Maritime Kulturforum
*  DS «Kysten I», fra Sjøhistorie
Rodong Sinmun

**Rodong Sinmun** (*Arbeidets avis*) er en nordkoreansk dagsavis og det offisielle organet til sentralkomiteen i Koreas arbeiderparti. Avisa er landets største og kom ut første gang 1. november 1945 som **Chongro** (정로; 正路; «riktig vei»). I september 1946 ble avisa gitt dagens navn. Avisa er flittig sitert av nyhetsbyrået Korean Central News Agency (KCNA) og andre internasjonale media, ettersom avisa er ansett som en kilde for landets myndigheters holdninger.

Avisa inneholder normalt seks sider og følger stort sett den samme malen:
* Første side: Omtale av Kim Jong-ils gjøremål, samt en leder.
* Andre side: Opplæring om kommunismen.
* Tredje side: Innenriks, økonomi.
* Fjerde side: Nasjonale og internasjonale nyheter.
* Femte side: Fordømming av Sør-Korea.
* Sjette side: Fordømming av USA og Japan.

Avisa inneholder ikke stoffområder som livsstil, radio og fjernsyn eller underholdning. Rykter vil ha det til at avisa har vel 100 ansatte journalister. Avisa distribueres i hovedsak til organisasjoner som skoler, kollektive gårder og arbeidsplasser, samt til høyere embedsmenn og politikere. Ut over dette finnes avisa som veggavis rundt om å byen, plassert ut i egne stativer.

## Referanser


## Eksterne lenker
* 
*  Rodong Sinmun
The Pyongyang Times

***The Pyongyang Times*** (평양 타임스 / 신문) er en nordkoreansk avis som utkommer på engelsk og fransk. Avisa kom ut første gang 6. mai 1965. Fram til 1990-tallet kom avisa ut to ganger ukentlig, siden da en gang i uka, av og til sjeldnere. Redaksjonen holder til i lokaler i bydelen Sŏsŏng. Avisa er produsert med utlendinger som målgruppe. I tillegg produseres andre skrifter for utlendinger, så som (Korea Today etabl. 1959, The Democratic People's Republic of Korea etabl. 1964, Foreign Trade of the DPRK og Kumsugangsan). Felles for de fremmedspråklige utgivelsene er at de er utgitt av Foreign Languages Publishing House.

## Eksterne lenker
*
Colletts gate

**Colletts gate** finnes flere steder:

* Colletts gate (Oslo)
* Colletts gate (Drammen)

Se også:

* Camilla Colletts gate (Bergen)
* Camilla Colletts gate (Stavanger)
* Camilla Colletts gate (Skedsmo)
* Camilla Colletts gate (Moss)
* Camilla Colletts gate (Haugesund)
* Camilla Colletts vei (Oslo)
* Camilla Colletts vei (Trondheim)
* Camilla Colletts vei (Kristiansand)
* Camilla Colletts vei (Tønsberg)
* Camilla Colletts vei (Kongsberg)
* Camilla Colletts vei (Oppegård)
* Camilla Colletts veg (Skien)
* Camilla Colletts veg (Eidsvoll)
* Camilla Colletts veg (Gjøvik)
* Camilla Colletts veg (Elverum)
* Fredrik Colletts veg (Lillehammer)
* Camilla Collets vei (Alstahaug)
* Nils Collett Vogts vei (Oslo)
Textpattern

**Textpattern** er et minimalt og enkelt publiseringsverktøy bygget i PHP. Artikler skrives i oppmerkingsspråket Textile.

## Eksterne lenker
* 
* Textpattern.org – Textpattern ressurser
X.lover

**x.lover** er et norsk elektronika/punk-band fra Oslo. Bandet ble startet våren 2001 av  og . 
Høsten 2002 var bandet en av vinnerne av Zoom og ble sendt på den påfølgende Zoom-turneen i Norge, England og Popkomm-festivalen i Tyskland våren 2003. Høsten 2003 var bandet dessuten en av finalistene under kåringen av Årets Urørt.
Bandet ga i 2003 ut EP-en *Kick...It* og i november 2006 debutalbumet *Transatlantic*, begge på plateselskapet HoneyMilk.

## Medlemmer
* Jin Dim (): vokal, gitar, synth
* : vokal, gitar, synth
* : bass
* : synth trommer 

## Eksterne lenker
*
Sosialt nettverk

**Sosialt nettverk** er nettverk av menneskelige forhold som danner forbindelser mellom flere mennesker, typiske sett fra en «fokalpersons» perspektiv. Sterke og svake bånd avspeiler graden av bekjentskap, tilgjengelighet, fortrolighet og støtte mellom punktene (personene).

Faglige/profesjonelle nettverk organiseres ofte som grupper, eksempelvis erfa- og VL-grupper.

Den engelske sosialantropologen John Arundel Barnes publiserte i 1954 artikkelen «Class and Committees in a Norwegian Island Parish». Her presenterte han resultatet av nær to års feltarbeid på Bremnes i nåværende Bømlo kommune, og her ble begrepet *sosialt nettverk* første gang lansert i vitenskapelig sammenheng.

## Nettverksbygging

**Ledernettverk** er profesjonelle nettverk, hvor erhvervsfolk – typisk ledere og HR-ansvarlige – i samspill med likestilte får mulighet for å utvikle seg faglig og personlig gjennom erfaringsutveksling.
## Annet
Lokasjonsbaserte sosiale nettverk kalles også «geososiale nettverk».

## Se også
*Sosiometri
*Analyse av sosiale nettverk

## Referanser
Twilight of the Thunder God

***Twilight of the Thunder God*** er det syvende studioalbumet til Amon Amarth, utgitt 22. september 2008 i Norge

## Sporliste
# «Twilight of the Thunder God» (med Roope Latvala)
# «Free Will Sacrifice»
# «Guardians of Asgaard» (med Lars Göran Petrov)
# «Where Is Your God?»
# «Varyags of Miklagaard»
# «Tattered Banners and Bloody Flags»
# «No Fear for the Setting Sun»
# «The Hero»
# «Live for the Kill» (med Apocalyptica)
# «Embrace of the Endless Ocean»
### Bonus CD/DVD
# «Intro»
# «Valhall Awaits Me»
# «Runes to My Memory»
# «Cry of the Black Birds»
# «Asator»
# «Pursuit of Vikings»
# «Fate of Norns»
# «Without Fear»
# «With Oden on Our Side»
# «Where Silent Gods Stand Guard»
# «An Ancient Sign of Coming Storm»
# «Victorious March»
# «Death in Fire»

## Eksterne lenker
*
Halvard Foynes

**Halvard Foynes** (født 3. januar 1948) er en norsk skjønnlitterær forfatter.

Foynes er utdannet adjunkt. Han utgav flere dikt i *[[Vinduet]]* innen han gjorde sin debut med diktsamlingen *Sommer ur trip* i 1973. Etter det har han publisert en rekke diktsamlinger og to prosasamlinger. Han mottok garantiinntekt fra staten fra 1986 til 2015.

Foynes kommer fra Nøtterøy.

## Bibliografi
* 1973: *Sommer ur trip* (lyrikk)
* 1975: *Ett trinn av gangen* (lyrikk)
* 1977: *Dagene på verven* (lyrikk)
* 1982: *Dagene roper i høstens farger* (lyrikk)
* 1985: *Historietime* (lyrikk)
* 1988: *Natt i New York* (lyrikk)
* 1993: *Siktdyp; kambrium* (lyrikk)
* 1995: *En natt har mange farger* (lyrikk)
* 1997: *Henrykkelsen* (historier)
* 2001: *Det begynneraktige ved mennesket* (historier), Gyldendal
* 2005: *Ytre Oslofjord* (lyrikk), Gyldendal
* 2007: *I den tynne hinnen av tolket verden mellom oss* (lyrikk), Gyldendal
* 2008: *Der vind og lys rydder hverandre av veien* (lyrikk), Gyldendal
* 2010: *Douglasgrana i Botanisk hage* (lyrikk), Gyldendal
* 2014: *Strykere, blåsere og blå tønner* (lyrikk), Gyldendal
* 2018: *Ansiktet, håret, lyset i huden* (lyrikk), Gyldendal
* 2021: *Lysets ubetydelige feiltakelser* (lyrikk), Gyldendal

## Priser
* 1985: Hartvig Kirans minnepris

## Referanser


## Kilder
* Presentasjon av Halvard Foynes i Forfatterkatalogen på Forfattersentrums nettsider
* Er representert i Øystein Rottem: Norsk Litteraturhistorie, Bind 2 (Cappelen 1997) og Kåre Glette: Vestfolds litteraturhistorie 1000 - 2000 (Novus Forlag - 2009)
Nina Davies

**Nina Davies** (født 14. september 1974 i Oslo) er en norskfødt walisisk syklist. Hun representerte Wales i Samveldelekene i Kuala Lumpur i 1998, og i Manchester i 2002. Hun kom i 2008 på førsteplass i sin klasse i *The British National Cyclo-cross Championships*.

## Referanser
Varm kilde

En **varm kilde** er et kilde der varmt vann kommer opp av bakken. Vannet varmes opp av geotermisk energi. Varme kilder der vannet støtvis spruter opp kalles geysirer.

De fleste varme kilder finnes i Yellowstone nasjonalpark i USA, som har 62 % av alle verdens varme kilder. Også Island er kjent for sine mange varme kilder. I Fastlands-Norge finnes det ikke varme kilder, men på Svalbard er det varme kilder ved Bockfjorden. På japansk brukes ordet onsen på varme kilder og badeanleggene som er tilknyttet disse.
Chris Adler

**Chris Adler** (født 1972) er en amerikansk trommeslager, mest kjent som tidligere medlem av det amerikanske heavy metal-bandet Lamb of God, i tillegg til å ha spilt i Megadeth fra 2015 til 2016. 

Han spiller også piano, akustisk gitar, og saksofon, og er den eldre broren til tidligere bandkollega i Lamb of God, Willie Adler, som spiller gitar der.

## Utstyr
Chris Adler bruker slagverk levert av Mapex, hardware er levert av Gibraltar Hardware, mens cymbalene han bruker er av merket Meinl

## Diskografi

## Se også
* Lamb of God
* Megadeth

## Referanser


## Eksterne lenker
* 
* 
*
Camaros

**Camaros** var et rockeband fra Halden. Bandet ble startet i 1998 og spilte sin siste konsert 25. desember 2006. Bandet var et av vinnerbandene under Zoom 2001 og ble sendt på den påfølgende Zoom-turneen i Norge, England og Popkomm-festivalen i Tyskland våren 2002. I 2002 kom debutalbumet *Romantique* og i 2005 bandets andre og siste album *Glad, Evil and Bad*. De ble gjenforent for konserter i 2014.

## Medlemmer
* : vokal, gitar
* : bass
* : trommer

## Diskografi
* *Romantique* (2002, Black Balloon)
* *Glad, Evil and Bad* (2005, Big Dipper)

### EP-er
* *Crank* (2001)
* *Jesus* (2004)

## Referanser


## Eksterne lenker
* 
* Camaros på MySpace
Nicolai (band)

**Nicolai** er et norsk pop/rock-band fra Oslo. 

Bandet var et av vinnerbandene av Zoom 2002 og deltok på den påfølgende Zoom-turneen i Norge våren 2003. 

De har gitt ut to EP-er og to album. Førstealbumet, Major Blunder, ble kåret til månedens Urørt på P3.

## Medlemmer
* Jan Gunnar Røise: vokal, keyboard, ukulele
* Lars Håvard Ringsby: bass
* Andreas Damm Lyngstad: vokal, gitar
* Kristian Sjøberg: trommer

## Diskografi

### Album

* 2002: *Major Blunder* (Lizz Records)
* 2004: *Nicolai* (Global Music)

### EP, singler

* 2002: *Out now!* – EP (Global Music)
* 2003: *Rock'n'pop* – EP (Lizz Records)

## Referanser
Punnerud

**Punnerud** er et norsk etternavn, etter gården Punnerud ved tettstedet Magnor i Hedmark. Etternavnet er trolig laget av ordene pund, som betyr oppunder, og rud som betyr rydning. Gården ligger under en isolert høyde tett til Furufjeldet, derav navnet.

## Kilder
* O. Ryghs Norske Gaardnavne
Boeing X-40

**Boeing X-40** var et umotorisert, ubemannet vingeløst fly bygd for U.S. Air Force.

## Historie
X-40 var en 82 % skalamodell av det som skulle bli flyvåpenets Space Maneuver Vehicle (SMV). Jomfruturen ble gjennomført 11. august 1998 ved Holloman Air Force Base i New Mexico, da X-40 ble sluppet fra et Sikorsky UH-60 Black Hawk-helikopter i en høyde på 2&nbsp;750 meter (9&nbsp;000 fot). Flyvningen og landingen var vellykket, og etter denne ene ferden for flyvåpenet ble X-40 overført til NASA Dryden Flight Research Center. Her ble X-40 og X-37-prosjektene slått sammen, og X-40 gjennomførte ytterligere syv testflyvninger.

## Formål
X-40s oppgaver var å foreta atmosfæriske glidetester for å redusere risikoen for en kostbar kræsjlanding med fullskalaversjonen X-37. Programvaren i styresystemet og GPS-navigasjonssystemet skulle testes ut under fartøyets selvstyrte landinger, og aerodynamiske data fra vindtunnel-tester skulle verifiseres. 

## Design
X-40 var et umotorisert glidefly identisk med Boeing X-37, bare i 82% skala. Det var bygget av aluminium og epoksy-grafitt. Det hadde et trepunkts landingsunderstell med gummihjul, og var ikke utstyrt med varmeskjold.

## Spesifikasjoner
**Dimensjoner**

* **Mannskap:** Ubemannet
* **Lengde:** 6,5 m
* **Høyde:**  2,3 m
* **[[Vingespenn]]:** 3,5 m
* **Vekt:** 1&nbsp;180 kg

**Ytelse**

* **Motor:** Umotorisert
* **Toppfart:** 480 km/t
* **Maks operasjonshøyde:** 4&nbsp;570 m (15&nbsp;000 fot)

## Kilder
*NASA – American X-vehicles, An Inventory—X-1 to X-50 (side 50) Utgitt 2003 (pdf) Besøkt 20. mars 2015
*Pressemelding fra Boeing 11. august 1998 *Arkivert versjon fra 5. februar 2012 av [http://www.boeing.com/news/releases/1998/news_release_980811a.html original]* Besøkt 20. mars 2015
Jack Paar

**Jack Harold Paar** (1918–2004) var en amerikansk komiker og programleder for radio og tv, best kjent som programleder for *The Tonight* (senere kjent som The Tonight Show), fra 1957 til 1962, på NBC før Johnny Carson.

## Referanser


## Eksterne lenker
* 
* Tonight Starring Jack Paar hos Internet Movie Database
* Jack Paar, Unpredictable TV Host Who Kept Americans Up Late, Is Dead at 85
* Jack Paar og Jack Haskell synger ''Tonight''s åpningsvignett, "I-M-4-U" av Jose Melis